Zotrvačník

Zotrvačník je mechanické zariadenie akumulujúce energiu do formy kinetickej energie rotujúceho telesa. Zotrvačník je symetrické teleso, ktoré má vzhľadom na svoju os symetrie veľký moment zotrvačnosti a môže sa okolo tejto osi otáčať tak, že jeden bod osi je upevnený.

Rotujúce teleso, môže konať prácu zmenou svojej uhlovej rýchlosti. Slúži na akumulovanie a rekuperovanie energie, na vyrovnávanie nerovnomernosti chodu rotačných mechanizmov a strojov.

Technicky je zotrvačník tuhé teleso s veľkým momentom zotrvačnosti (zvyčajne osovo súmerné), ktoré sa môže otáčať.

Energia zotrvačníka 
Kinetická energia Ek viazaná v rotujúcom zotrvačníku sa vypočíta podľa nasledujúceho vzorca:

Ek = 1/2 J · ω2,

kde J je moment zotrvačnosti telesa vzhľadom na os otáčania, ω je uhlová rýchlosť, s ktorou sa teleso otáča. Pretože je uhlová rýchlosť priamo úmerna frekvencii (), je možné použiť aj vzorec:

Ek = 2 · π2 · J · f 2, 

kde f je frekvencia otáčania v otáčkach za sekundu.

Referencie

Iné projekty 

Časti strojov
Konštrukcia piestových spaľovacích motorov
Dynamika